

МОНГОЛ УЛСЫН ХУУЛЬ

2019 оны 11 сарын 13 өдөр Төрийн ордон, Улаанбаатар хот

 **ГАЗРЫН ТУХАЙ ХУУЛЬД НЭМЭЛТ,
 ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тухай хуулийн 33 дугаар зүйлд доор дурдсан агуулгатай 33.7 дахь хэсэг нэмсүгэй:

“33.7.Эрх бүхий этгээд газар эзэмшүүлэх, ашиглуулах тухай шийдвэр гаргаснаас хойш ажлын 15 өдрийн дотор энэ тухай мэдээллийг Улсын бүртгэлийн ерөнхий хуулийн 9.11-д заасан дундын мэдээллийн санд оруулна.”

**2 дугаар зүйл.**Газрын тухай хуулийн 7 дугаар зүйлийн 7.1 дэх хэсгийн “зохих хууль тогтоомж, гэрээний” гэснийг “Газрын төлбөрийн тухай хуулийн” гэж, 23 дугаар зүйлийн 23.3.8, 23.4.5 дахь заалтын “ногдуулж хураах.” гэснийг “тодорхойлж ногдуулах;” гэж, 34 дүгээр зүйлийн 34.6.6 дахь заалтын “төлбөрийн хэмжээ, төлөх хугацаа” гэснийг “төлбөр төлөхтэй холбоотой үүрэг” гэж, 35 дугаар зүйлийн 35.3.3 дахь заалтын “тогтоосон” гэснийг “хуульд заасан” гэж тус тус өөрчилсүгэй.

**3 дугаар зүйл.**Энэ хуулийг 2020 оны 01 дүгээр сарын 01-ний өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР